Oletame, et tootmisse läheb võidusammas. Projekt kuulutatakse välja, võetakse pakkumised ja vähempakkumise korras kuulutatakse võitja. Kui tootja teeb pakkumise nii, et plaanitakse täita kõik pakkumise tingimuse nõuded, on  kindlasti tegemist kõige kallima pakkumisega. Seda praktiseerivad tänapäeval näiteks masinaehituses jms valdkondades mõned Saksamaa ettevõtted, aga kindlasti ka teiste riikide "nišitootjad". Sellistele pakkumistele võib olla kindel, sest lisaks pakkumise tingimustele küsivad nad veel lisaks sadu erinevaid asjaolusid ja kliendinõudeid, mis kõik aitavad neil täpselt mõista, millisele tasemele peaks jääma tulemus. Saadud info pealt suudavad nad täpselt välja arvutada kõigile tingimustele vastava toote hinna ja  see saab alati olema kallis, ületades tegelikult valituks osutuvaid pakkumisi sageli kümnekordselt. Selliseid kvaliteet-tootjaid kasutatakse ainult väga harva ja väga erilistel puhkudel - täiesti kindlalt võib väita, et isegi harvem kui 20% juhtudest ja kindlasti ei jää sellised tegijad sõelale seal, kus pakkujaid on rohkem kui paar ning hinnasurve tugev.